| Salantų žydų senosios kapinės |
| --- |
| Salantų žydų kapinės |
| 

Salantų žydų senosios kapinėsSalantų žydų senosios kapinės

 |
| Koordinatės  | 

|  |
| --- |
| 56°02′44″š. pl. 21°33′36″r. ilg.﻿ / ﻿56.045444°š. pl. 21.560079°r. ilg.﻿ / 56.045444; 21.560079Koordinatės: 56°02′44″š. pl. 21°33′36″r. ilg.﻿ / ﻿56.045444°š. pl. 21.560079°r. ilg.﻿ / 56.045444; 21.560079 |

 |
| Vieta | Kretingos rajonas |
| Seniūnija | Imbarės seniūnija |
| Plotas | 1,4 ha |
| Naudotas | XVIII a. pab. – 1941 m. |
| Registro Nr. | 24234 |

**Salantų miestelio žydų senosios kapinės**, vadinamos *Žydkapiu* (valstybės saugoma regioninio reikšmingumo lygmens kultūros vertybė: unikalus kodas - 24234, senas vertybės kodas – L567) – neveikiančios kapinės šiaurės rytinėje Kretingos rajono savivaldybės teritorijos dalyje, Žvainiuose (Imbarės seniūnija), 1,68 km į pietvakarius nuo Salantų, 0,47 km į vakarus nuo kelio Salantai–Imbarė, Salanto kairiajame krante. 

Salantų žydų kapinių anotacinis ženklas
Paminklas holokausto aukoms

Kapinės
-------

Įrengtos aukštumos pakraštyje, kyšulyje, šlaituose ir daubose. Paviršius nelygus, banguotas. Kapinės stačiakampio plano, pailgos šiaurės vakarų - pietryčių kryptimi, 160 m ilgio, 93 m pločio, apjuostos aptvaro, kurį šiaurėje, pietuose ir vakaruose sudaro palaidų akmenų pylimas, o rytų pusėje – aukšta ir aklina betono siena. 

Ties įėjimu, kapinių pietrytiniame pakraštyje įrengta anotacinė lenta. Ją sudaro ant 95 x 50 x 11 cm dydžio postamento įtvirtinta 73 x 131 x 36 cm dydžio šlifuoto akmens plokštė, kurios plokštumos viršuje iškalta Dovydo žvaigždė, o žemiau – įrašai jidiš ir lietuvių kalbomis:

דער אלטער ײדישער בית עןלם הײליק איז דער אנדענק פון די פארשטאדבענע

SENOSIOS ŽYDŲ KAPINĖS / TEBŪNA ŠVENTAS MIRUSIŲJŲ ATMINIMAS

Pietrytinėje kapinių dalyje tvarkingai sustatytos išlikusios antkapinės stelos. Jos dviejų tipų – iškaltos iš akmens arba išlietos iš betono, plokščios, su iškaltais arba išlietais įrašais jidiš ir hebrajų kalbomis. 

Į šiaurės rytus nuo jų pastatyta medinė skulptūra, vaizduojanti į dangų rankas tiesiantį seną žydą bei po jo kojomis klūpančią moterį. Apačioje įrašas lietuvių kalba: „405-IEMS 1941 M. LIEPOS MĖN. SALANTUOSE NUŽUDYTIEMS ŽYDAMS." Po užrašu – Dovydo žvaigždė.

Centrinėje dalyje yra nedidelis paminklas čia nužudytai žydų odininko Chaimo Kaplano šeimai atminti. Jis betoninis, 42 cm aukščio, 66 cm pločio ir 41 cm storio. Priekinė plokštuma nuožulni, ties jos viduriu įbetonuota šlifuoto juodo akmens lenta su iškaltu įrašu: „FAŠISTINIO TERORO AUKOMS 1941. VI-VII".

Teritorijos plotas – 1,4 ha, perimetras – 490 m.

Į pietus - pietvakarius yra Salantų žydų holokausto vieta ir Žvainių paminklas partizanams.

Istorija
--------

Įkurtos XVIII a. pabaigoje Jurgaičių (dab. Žvainių) kaimo žemėje. Veikė iki 1941 m. vadinamos Žydkapiu. Jose laidoti Salantų miestelio ir apylinkės žydai. Kapines juosė akmenų pylimas, o XX a. 4 dešimtmetyje pagrindinio (rytinio) privažiavimo pusėje pastatyta betoninė tvora.

1941 m. birželio-liepos mėnesį kapinėse buvo užkasami gete ar laisvėje mirę nacių represuoti žydai: tarp jų, iš gyvenimo pasitraukę gydytojas dr. Izaokas Perlis ir Volfas-Zivas Šindleris. 1942 m. balandžio 25 d. kapinėse nužudyta Chaimo Kaplano 4 asmenų šeima.

1941 m. liepos 10 d. į pietus nuo kapinių buvo sušaudyti Salantų žydų bendruomenės vyrai.

1991 m. Jakovo Bunkos ir Salantų bendruomenės iniciatyva kapinės paženklintos anotacine lenta, o holokausto aukoms atminti pastatyta skulptūra (meistras J. Ambraška).

1997 m. įrašytos į kultūros vertybių registro laidojimo vietų sąrašą (registro kodas L567), 2005 m. pripažintos valstybės saugomu kultūros paveldo objektu. Nuo 2016 m. Salantų žydų senosios kapinės bei šalia esantys holokausto aukų kapai sudaro nacionalinio reikšmingumo lygmens registrinį kultūros paveldo objektų kompleksą (unikalus kodas 39404).

Nuotraukos
----------

* Akmenų pylimas pietiniame kapinių pakraštyjeAkmenų pylimas pietiniame kapinių pakraštyje
* Betoninė tvora rytiniame kapinių pakraštyjeBetoninė tvora rytiniame kapinių pakraštyje
* Antkapinės stelos kapinių pietrytinėje dalyjeAntkapinės stelos kapinių pietrytinėje dalyje
* Antkapinės stelos kapinių pietvakarinėje dalyjeAntkapinės stelos kapinių pietvakarinėje dalyje
* Antkapinė stela kapinių pietvakarinėje dalyjeAntkapinė stela kapinių pietvakarinėje dalyje
* Antkapinė stela kapinių pietvakarinėje dalyjeAntkapinė stela kapinių pietvakarinėje dalyje
* Antkapinė stela kapinių pietvakarinėje dalyjeAntkapinė stela kapinių pietvakarinėje dalyje
* Antkapinė stela kapinių pietvakarinėje dalyjeAntkapinė stela kapinių pietvakarinėje dalyje
* Antkapinė stela kapinių pietvakarinėje dalyjeAntkapinė stela kapinių pietvakarinėje dalyje
* Antkapinė stela kapinių pietvakarinėje dalyjeAntkapinė stela kapinių pietvakarinėje dalyje
* Kapinių šiaurės vakarinė dalisKapinių šiaurės vakarinė dalis
* Kapavietės šiaurės vakarinėje kapinių dalyjeKapavietės šiaurės vakarinėje kapinių dalyje
* Kripta šiaurės vakarinėje kapinių dalyjeKripta šiaurės vakarinėje kapinių dalyje
* Kapas šiaurės vakarinėje kapinių dalyjeKapas šiaurės vakarinėje kapinių dalyje
* Antkapinė stela šiaurės vakarinėje kapinių dalyjeAntkapinė stela šiaurės vakarinėje kapinių dalyje
* Paminklas Chaimo Kaplano šeimos nužudymo ir užkasimo vietojePaminklas Chaimo Kaplano šeimos nužudymo ir užkasimo vietoje

Literatūra
----------

* Julius Kanarskas. Kretingos krašto žydai: istorija, kultūros paveldas, atmintinos vietos. The Jews of the Kretinga area: history, cultural heritage, remembrance sites. – Kaunas: V3 studija, 2016. – P. 65-67
* Kretingos rajono gamtos ir kultūros paminklų katalogas. – Vilnius: Respublikinis žemėtvarkos projektavimo institutas, 1976. – Eil. Nr. 100

Šaltiniai
---------

1. ↑  Kretingos kapinių apskaitos duomenys (1982 m. lauko darbai). – [Kaunas]: Visasąjunginio žemės ūkio aerofotogeodezinių tyrinėjimų instituto Vakarų filialas, [1983]. – L. 209
2. ↑  Romualdas Beniušis. Išėjo tėvelis lovos pakloti... – Lietuvos žinios – 2015 m. birželio 22 d.
3. ↑  Masinės žudynės Lietuvoje 1941–1944: dokumentų rinkinys. Parengė Genovaitė Erslovaitė. – Vilnius, 1973. – D. 2. – P. 146
4. ↑  E. Bražinskaitė. Pagerbtos genocido aukos. – Švyturys – 1991 m. rugsėjo 28 d.
5. ↑  Valstybės žinios – 1998 m. vasario 7 d. – Nr. 14. – P. 60
6. ↑  Lietuvos kultūros ministro 2005-04-29 įsakymas Nr. ĮV-190 „Dėl nekilnojamųjų kultūros vertybių pripažinimo saugomomis"
7. ↑  Salantų žydų senųjų kapinių bei žydų žudynių vietos ir kapų kompleksas (unikalus objekto kodas 39404). – Kultūros vertybių registras Archyvuota kopija 2020-06-06 iš Wayback Machine projekto.

Nuorodos
--------

* „Salantų žydų senųjų kapinių bei žydų žudynių vietos ir kapų kompleksas". Lietuvos Respublikos kultūros vertybių registras. Nuoroda tikrinta 2017-02-18.
* „Salantų žydų senųjų kapinių bei žydų žudynių vietos ir kapų komplekso žydų senosios kapinės". Lietuvos Respublikos kultūros vertybių registras. Nuoroda tikrinta 2017-02-18.
* Salantų regioninis parkas: Salantų senosios žydų kapinės
* Kretingos krašto enciklopedija: Salantų (Žvainių) žydų senosios kapinės Archyvuota kopija 2016-07-16 iš Wayback Machine projekto.
* Vakarų ekspresas – 2015 m. rugsėjo 22 d.